Un nou cutremur în România, al doilea în mai puțin de 24 de ore
- Cristian Raducanu
- 5 martie 2024, 16:06
Alertă seismică în România. Un cutremur de intensitate medie a avut loc în urma cu puțin timp în Vrancea. Seismul de 3,9 grade pe scara Richter a avut epicentrul la o adâncime de 140 de kilometri
Un nou cutremur s-a produs în această după-amiază în România. Seismul de 3,9 grade pe scara Richter a avut epicentrul la o adâncime de 140 de kilometri, în zona Vrancea și a avut loc la 15:12:36 ora României.
Cutremurul s-a produs în apropierea următoarelor oraşe: 39km V de Focsani, 66km N de Buzau, 70km E de Sfantu-Gheorghe, 83km E de Brasov, 94km S de Bacau, 95km SV de Barlad.
Cutremur în această după-amiză
"În ziua de 05 Martie 2024, la ora 15:12:36 (ora locală a României), s-a produs în zona seismică Vrancea, un cutremur mediu cu magnitudinea (EWS) M 4.0, la adâncimea de 166.5 km. Cutremurul s-a produs în apropierea următoarelor oraşe: 41km V de Focsani, 69km E de Sfantu-Gheorghe, 71km N de Buzau, 83km E de Brasov, 89km S de Bacau, 92km SV de Barlad", potrivit INFDP.
Este al doilea cutremur în mai puțin de 24de ore. Ieri s-au implinit 47 de ani de la seismul din 1977 care a aruncat România în haos și în care și-au pierdut viața mii de oameni. Seismul de ieri dimineață s-a produs în zona următoarealor orașe: 50km NV de Buzau, 63km SE de Sfantu-Gheorghe, 64km E de Brasov, 65km V de Focsani, 66km NE de Ploiesti, 96km NE de Targoviste.
Spre deosebire de cutremurul de astăzi, seismul de ieri a fost ceva mai slab în intensitate. Plăcile tectonice s-au mișcat cu o intensitate de 2,6 grade pe scara Richter, la o adâncime de 101.6 kilometri, în zona seismică Vrancea. Cecl mai puterni cutremur înregistrat anul trecut în România a avut loc de ziua îndrăgostiților pe 14 februarieu și a avut o magnitudine de 5,7 grade pe Richter. S-a produs în Gorj la numai 6,3 kilometri de scoarța terestră.